 Ndị Ikpe 1  O wee ruo na mgbe Jọshụa nwụsịrị, ụmụ Izrel jụrụ Jehova ase, sị: Ònye nime anyị ga-ebu ụzọ gaa buso ndị Ke agha?Jehova wee sị: Ọ bụ Juda ga-aga. Lee! M ga-enyefe ala ahụ naka ya.Juda wee gwa Simiọn nwanne ya, sị: Soro m gbagoo nala m ka anyị buso ndị Ke agha, mụ onwe m kwa ga-eso gị gaa nala gị. Simiọn wee soro ya gaa.Juda wee gaa, Jehova wee nyefee ndị Ke na ndị Perizaịt naka ha, ha wee nọrọ na Bizek merie ha, ya bụ, puku mmadụ iri.Mgbe ha hụrụ Adonaị-bizek nime Bizek, ha busoro ya agha wee merie ndị Ke na ndị Perizaịt.Mgbe Adonaị-bizek gbara ọsọ, ha chụwara ya, jide ya ma gbupụsịa ya mkpịsị aka ukwu na mkpịsị ụkwụ ukwu.Adonaị-bizek wee sị: E nwere ndị eze iri na asaa e gbupụsịrị mkpịsị aka ukwu na mkpịsị ụkwụ ukwu, bụ ndị na-atụtụ nri nokpuru tebụl mụ. Chineke akwụwo m ụgwọ ihe m mere. E mesịa, ha kpọtara ya Jeruselem, o wee nwụọ nebe ahụ.Ụmụ Juda busokwara Jeruselem agha wee weghara ya, ha wee jiri ihu mma agha bibie ya, gbaakwa obodo ahụ ọkụ.E mesịa, ụmụ Juda gara buso ndị Ke agha, bụ ndị bi nógbè bụ ugwu ugwu na ndị bi na Negeb na ndị bi na Shefila.Juda wee gaa buso ndị Ke bi na Hibrọn agha aha Hibrọn tupu mgbe ahụ bụ Kiriat-aba, ha wee gbuo Shishaị na Ahaịman na Talmaị.Ha wee si nebe ahụ gaa buso ndị bi na Diba agha. Aha Diba tupu mgbe ahụ bụ Kiriat-sifa.Keleb wee sị: Onye ọ bụla bibiri Kiriat-sifa ma weghara ya, m ga-akpọnye ya Aksa nwa m nwaanyị ka ọ bụrụ nwunye ya.Ọtniel nwa Kinaz, nwanne Keleb nke nta, wee weghara ya. Nihi ya, ọ kpọnyere ya Aksa nwa ya nwaanyị ka ọ bụrụ nwunye ya.O wee ruo na mgbe Aksa na-ala, ọ nọ na-agwa di ya ka ọ rịọta nna ya ala. O wee kụọ aka mgbe ọ nọ nelu ịnyịnya ibu. Keleb wee sị ya: Gịnị ka ị chọrọ?O wee sị ya: Biko, nye m ngọzi, nihi na ọ bụ otu ibé ala nke dị nebe ndịda ka i nyere m, biko, nye m Gọlọt-meyim. Keleb wee nye ya Gọlọt Mgbago na Gọlọt Ndịda.Ụmụ otu nwoke onye Kenaịt, bụ nna nwunye Mozis, wee si nobodo nkwụ pụta, ha na ụmụ Juda, gaa nala ịkpa Juda, nke dị na ndịda Erad. Ha na ndị bi nebe ahụ wee biri.Ma Juda na Simiọn nwanne ya sooro gaa, ha wee gbuo ndị Ke bi na Zifat, bibiekwa ya. E wee gụọ obodo ahụ Họma.E mesịa, Juda weghaara Geza na ókèala ya nakwa Ashkelọn na ókèala ya nakwa Ekrọn na ókèala ya.Jehova wee nọnyere Juda, o wee nweta ógbè bụ ugwu ugwu, ma o nweghị ike ịnapụ ndị bi na ndagwurugwu ala ha, nihi na ha nwere ụgbọ ịnyịnya agha ndị nwere mma.Mgbe ha nyere Keleb Hibrọn, dị nnọọ ka Mozis kwere ná nkwa, ọ chụpụrụ ụmụ Enak atọ nebe ahụ.Ụmụ Benjamin achụpụghị ndị Jibọs bi na Jeruselem; kama ndị Jibọs na ụmụ Benjamin bi na Jeruselem ruo taa.Nime oge a, ụlọ Josef gara buso Betel agha, Jehova nọnyekwaara ha.Ụlọ Josef wee malite iledo Betel aha obodo ahụ tupu mgbe ahụ bụ Lọz,ndị nledo ahụ hụkwara otu nwoke si nobodo ahụ na-apụta. Ha wee sị ya: Biko, gosi anyị ụzọ anyị ga-esi banye nobodo a, anyị ga-emere gị amara.Nwoke ahụ wee gosi ha ụzọ ha ga-esi banye nobodo ahụ; ha wee jiri ihu mma agha bibie obodo ahụ, ma ha hapụrụ nwoke ahụ na ezinụlọ ya dum.Nwoke ahụ wee gaa nala ndị Het wuo otu obodo wee gụọ ya Lọz. Ọ bụ aha ya ruo taa.Manase ewegharaghị Bet-shian na obodo nta ya niile nakwa Teanak na obodo nta ya niile nakwa ndị bi na Dọọ na obodo nta ya niile nakwa ndị bi na Ibliam na obodo nta ya niile nakwa ndị bi na Megido na obodo nta ya niile, kama ndị Ke gbara isi akwara biri nala a.O wee ruo na Izrel siwanyere ike wee mee ka ndị Ke rụwa ọrụ mmanye, ha achụpụchaghị ha.Ifrem achụpụghịkwa ndị Ke bi na Giza, kama ndị Ke bi na Giza netiti ha.Zebulọn achụpụghị ndị bi na Kitrọn na ndị bi na Nehalọl, kama ndị Ke bi netiti ha, ha ghọkwara ndị na-arụ ọrụ mmanye.Asha achụpụghị ndị bi nAko na ndị bi na Saịdọn na Alab na Akzib na Helba na Efik na Rihọb.Ndị ebo Asha wee biri netiti ndị Ke bi nala ahụ, nihi na ha achụpụghị ha.Naftalaị achụpụghị ndị bi na Bet-shimesh na ndị bi na Bet-enat, kama ha bi netiti ndị Ke bụ ndị bi nala ahụ; ndị bi na Bet-shimesh na ndị bi na Bet-enat wee bụrụ ndị ha mere ndị na-arụ ọrụ mmanye.Ndị Amọraịt nọ na-achụ ụmụ Dan wee chụga ha nógbè bụ ugwu ugwu, nihi na ha ekweghị ha gbadata na ndagwurugwu ahụ.Ndị Amọraịt wee gbaa isi akwara biri nUgwu Hires nakwa nAịjalọn na Shealbim. Ma ezinụlọ Josef siwanyere ike, ha wee manye ha ịrụ ọrụ siri ike.Ókèala ndị Amọraịt malitere ná mgbago Akrabim, malite na Sila gbagoo. 